A4-0051/97

Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi telepalvelualan yleisten valtuutusten ja yksittäisten toimilupien yhteisistä puitteista (C4-0633/96 - 95/0282(COD))

(Yhteispäätösmenettely: toinen käsittely)

Euroopan parlamentti, joka

- ottaa huomion neuvoston yhteisen kannan C4-0633/96 - 95/0282(COD),

- ottaa huomioon ensimmäisessä käsittelyssä antamansa lausunnon ((EYVL C 166, 10.6.1996, s. 78)) komission ehdotuksesta Euroopan parlamentille ja neuvostolle KOM(95)0545 ((EYVL C 90, 27.3.1996, s. 5)),

- ottaa huomioon komission muutetun ehdotuksen KOM(96)0342 ((EYVL C 291, 4.10.1996, s. 12)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0051/97),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 3 kappale

>Alkuperäinen teksti>

3) olisi luotava yhteiset puitteet jäsenvaltioiden myöntämille telepalveluja koskeville yleisille valtuutuksille ja yksittäisille toimiluville; yhteisön oikeuden nojalla, ja erityisesti kilpailusta telepalvelumarkkinoilla 28 päivänä kesäkuuta 1990 annetun komission direktiivin 90/388/ETY mukaisesti markkinoille pääsyä tulisi rajoittaa ainoastaan voimavarojen niukkuuteen liittyvien puolueettomien, ketään syrjimättömien, oikeasuhtaisten ja avoimien valintaperusteiden tai kansallisten sääntelyviranomaisten soveltamien puolueettomien, ketään syrjimättömien ja avoimien antamismenettelyjen perusteella; direktiivissä 90/388/ETY esitetään myös muun muassa maksuja ja käyttöoikeuksia koskevia periaatteita; näitä sääntöjä olisi täydennettävä ja kehitettävä tässä direktiivissä näiden yhteisten puitteiden määrittämiseksi,

>EP:n äänestyksessä hyväksytty teksti>

3) olisi luotava yhteiset puitteet jäsenvaltioiden myöntämille telepalveluja koskeville yleisille valtuutuksille ja yksittäisille toimiluville; yhteisön oikeuden nojalla, ja erityisesti kilpailusta telepalvelumarkkinoilla 28 päivänä kesäkuuta 1990 annetun komission direktiivin 90/388/ETY mukaisesti markkinoille pääsyä tulisi rajoittaa ainoastaan voimavarojen niukkuuteen liittyvien puolueettomien, ketään syrjimättömien, oikeasuhtaisten ja avoimien valintaperusteiden tai kansallisten sääntelyviranomaisten soveltamien puolueettomien, ketään syrjimättömien ja avoimien antamismenettelyjen perusteella; direktiivissä 90/388/ETY esitetään myös muun muassa maksuja, numeroita ja käyttöoikeuksia koskevia periaatteita; näitä sääntöjä olisi täydennettävä ja kehitettävä tässä direktiivissä näiden yhteisten puitteiden määrittämiseksi,

(Tarkistus 2)

Johdanto-osan 18 kappale a (uusi)

>EP:n äänestyksessä hyväksytty teksti>

18a) tässä direktiivissä on jo säädetty menettelyjen jonkinlaisesta yhdenmukaistamisesta; yhdenmukaistaminen edelleen saattaa olla toivottavaa integroidumpien telemarkkinoiden aikaansaamiseksi; tätä mahdollisuutta olisi arvioitava komission laatimassa kertomuksessa,

(Tarkistus 3)

7 artiklan 1 kohdan c ja d alakohta ja 2 kohta

>Alkuperäinen teksti>

c) sellaisten velvollisuuksien ja vaatimusten määräämiseksi luvanhaltijalle, jotka liittyvät yleisesti saatavilla olevien telepalvelujen ja/tai yleisten televerkkojen pakolliseen tarjoamiseen mukaan lukien avoimen verkon tarjoamiseen liittyvän lainsäädännön mukaiset velvollisuudet ja/tai velvollisuudet, jotka liittyvät yleispalvelun tarjoamiseen;

>EP:n äänestyksessä hyväksytty teksti>

c) sellaisten velvollisuuksien ja vaatimusten määräämiseksi luvanhaltijalle, jotka liittyvät yleisesti saatavilla olevien telepalvelujen ja/tai yleisten televerkkojen pakolliseen tarjoamiseen mukaan lukien velvollisuudet, jotka liittyvät yleispalvelun tarjoamiseen, ja muut avoimen verkon tarjoamiseen liittyvän lainsäädännön mukaiset velvollisuudet;

>Alkuperäinen teksti>

d) erityisvelvollisuuksien määräämiseen luvanhaltijalle yhteisön kilpailusääntöjen mukaisesti, jos luvanhaltijalla on merkittävä markkina-asema, sellaisena kuin se on määritelty yhteenliittämisdirektiivin 4 artiklan 3 kohdassa liittyen yleisten televerkkojen ja yleisesti saatavilla olevien telepalvelujen tarjoamiseen.

>EP:n äänestyksessä hyväksytty teksti>

d) erityisvelvollisuuksien määräämiseen luvanhaltijalle yhteisön kilpailusääntöjen mukaisesti, jos luvanhaltijalla on merkittävä markkina-asema, sellaisena kuin se on määritelty yhteenliittämisdirektiivin 4 artiklan 3 kohdassa liittyen yleisten televerkkojen ja yleisesti saatavilla olevien telepalvelujen tarjoamiseen.

>Alkuperäinen teksti>

2. Sen estämättä, mitä 1 kohdassa säädetään, puhelinliikennepalvelujen tarjoamista, yleisten televerkkojen samoin kuin muiden radiotaajuuksia käyttävien verkkojen perustamista ja tarjoamista varten voidaan edellyttää yksittäistä toimilupaa.

>EP:n äänestyksessä hyväksytty teksti>

2. Sen estämättä, mitä 1 kohdassa säädetään, yleisesti saatavilla olevien puhelinliikennepalvelujen tarjoamista, yleisten televerkkojen samoin kuin muiden radiotaajuuksia käyttävien verkkojen perustamista ja tarjoamista varten voidaan edellyttää yksittäistä toimilupaa.

(Tarkistus 4)

19 artikla

>Alkuperäinen teksti>

Jos jonkin telepalvelun tarjoaminen ei vielä kuulu yleisen valtuutuksen piiriin ja jos kyseistä palvelua ja/tai verkkoa ei voida tarjota ilman valtuutusta, jäsenvaltioiden on kuuden viikon kuluessa siitä, kun ne ovat vastaanottaneet hakemuksen, vahvistettava väliaikaiset ehdot tai hylättävä hakemus, ja ilmoitettava kyseiselle yritykselle hylkäämisen perustelut, sanotun kuitenkaan rajoittamatta II ja III jakson säännösten soveltamista. Jäsenvaltioiden on mahdollisimman pian tämän jälkeen vahvistettava lopulliset ehdot tai sallittava kyseisen palvelun tarjoaminen ilman valtuutusta tai perusteltava mahdollinen kieltäytyminen.

>EP:n äänestyksessä hyväksytty teksti>

Jos jonkin telepalvelun tarjoaminen ei vielä kuulu yleisen valtuutuksen piiriin ja jos kyseistä palvelua ja/tai verkkoa ei voida tarjota ilman valtuutusta, jäsenvaltioiden on kuuden viikon kuluessa siitä, kun ne ovat vastaanottaneet hakemuksen, vahvistettava väliaikaiset ehdot, joiden perusteella yritys voi aloittaa palvelun tarjoamisen, tai hylättävä hakemus, ja ilmoitettava kyseiselle yritykselle hylkäämisen perustelut, sanotun kuitenkaan rajoittamatta II ja III jakson säännösten soveltamista. Jäsenvaltioiden on mahdollisimman pian tämän jälkeen vahvistettava lopulliset ehdot tai sallittava kyseisen palvelun tarjoaminen ilman valtuutusta tai perusteltava mahdollinen kieltäytyminen. Jäsenvaltioiden on säädettävä aiheellisesta menettelystä muutoksen hakemiseksi kansallisesta sääntelyviranomaisesta riippumattomalta toimielimeltä kieltäytymisiin vahvistaa väliaikaiset tai lopulliset ehdot, hakemusten hylkäämisiin tai kieltäytymisiin sallia kyseisen palvelun tarjoaminen ilman valtuutusta.

(Tarkistus 5)

23 artikla

>Alkuperäinen teksti>

Komissio laatii 1 päivään tammikuuta 2000 mennessä kertomuksen Euroopan parlamentille ja neuvostolle. Kertomus sisältää saatuihin kokemuksiin perustuvan arvion tarpeesta kehittää edelleen sääntelyrakenteita valtuutusten osalta, erityisesti yksittäisten toimilupien soveltamisalan, yhdenmukaistamisen ja Euroopan laajuisten palvelujen ja verkkojen osalta. Kertomuksessa käsitellään myös muutoksia, jotka ovat mahdollisesti tarpeen liitteiden mukauttamiseksi tekniikan kehitykseen ja aiheellisiin käytännön menettelyihin samoin kuin 7 artiklan 2 kohdan mukauttamiseksi.

>EP:n äänestyksessä hyväksytty teksti>

Komissio laatii 1 päivään tammikuuta 2000 mennessä kertomuksen Euroopan parlamentille ja neuvostolle, johon liitetään tarvittaessa uusia lainsäädäntöehdotuksia. Kertomus sisältää saatuihin kokemuksiin perustuvan arvion tarpeesta kehittää edelleen sääntelyrakenteita valtuutusten osalta, erityisesti menettelyjen yhdenmukaistamisen ja yksittäisten toimilupien soveltamisalan, yhdenmukaistamisen muiden näkökohtien ja Euroopan laajuisten palvelujen ja verkkojen osalta. Kertomus sisältää myös ehdotuksia yhteisön televiestintään liittyvässä lainsäädännössä olevien eri komiteoiden konsolodoimiseksi. Kertomuksessa käsitellään myös muutoksia, jotka ovat mahdollisesti tarpeen liitteiden mukauttamiseksi tekniikan kehitykseen ja aiheellisiin käytännön menettelyihin samoin kuin 7 artiklan 2 kohdan mukauttamiseksi.

(Tarkistus 6)

Liite, viimeisen kohdan ensimmäinen luetelmakohta

>Alkuperäinen teksti>

- muita kuin nimenomaan televiestinnän alaa koskevia ehtoja, eikä

>EP:n äänestyksessä hyväksytty teksti>

- muita kuin nimenomaan televiestinnän alaa koskevia oikeudellisia ehtoja, eikä